প্রধান মন্ত্রীনা বরানসীদা পাংথোকপা ‘কাশী এক রুপ অনেক’ থৌরমদা পীখিবা ৱারোল

হর-হর মহাদেব !! মশিং য়াম্না মফম অসিদা লেংবিরক্লিবা ৱেবর্স অমসুং আর্তিসান ইচল-ইচে অমসুং ইচিল-ইনাওশিং। কাশীদা মসিনা ঐহাক্কী অহুমশুবা থৌরম্নি। খ্বাইদগী অহানবদা ঐহাক আধ্যাত্মগী কুম্ভদা চৎচরুই। মদুগী মতুং মোদর্নিতীগী কুম্ভদা চৎচখি, বনারসকীদমক লুপা কোতি কয়াগী প্রজেক্তশিং শঙ্গাজখি অমদি উরেপ উয়ুং তমজখি, মদুগী মতুং হৌজিক মখল অমগী সেল্ফ-এমপ্লোইমেন্তকী অসিগুম্লবা কুম্ভ অসিদা য়ৌজরক্লি। মফম অসিদা ঐহাক্না রুফ অমগী মখাদা ক্রাফমেন, আর্তিসশিংগা উনজবগী তঞ্জা অদু ফংজরে। লংলা অমমম পুন্সিন্দুনা, উফুলগী মরিক অমমম খোমজিন্দুনা হেন্না ফবা পোত্থোক পুক্লিবশিংদগী হৌরগা মালেমগী খ্বাইদগী চাউবা কম্পেনেশিংবু চলাইরিবশিং রুফ অমখক্ততগী মখাদা ফম্লি। অসিগুম্লবা দৃশ্য অসিনা পুক্নিংবু নুংঙাইহল্লি, অনৌবা থাজবা অমা পোকহল্লি, থৌনা হেঙ্গৎহল্লি। তশেংনা কাশীদি অমত্তনি, অদুবু মসিগী শক্লোনদি য়াম্মি। ঐহাক্না য়োগী জী অমসুং মহাক্কী অপুনবা তিম্বু থৌরম অসিগীদমক থাগৎপা ফোংদোকচরি। উত্তর প্রদেশকী পোত্থোকশিংবু লৈবাক মনুং অমসুং লৈবাক্কী মপানগী বজারশিং ফাওবা য়ৌহন্নবা, মখোয়বু মালেমগী কম্প্রেহেন্সিব ওনলাইন মার্কেৎপ্লেসতা ফংহন্নবা হোৎনরিবা অসিনা লৈবাক পুম্বা কানহল্লগনি। মসিদা নত্তে, ঐখোয়গী ৱেবর্স মরূপশিংদা, অতোপ্পা ক্রাফমেনশিংদা পীরিবা মেছিন, বেঙ্কশিংদগী পীরিবা লোন, মখোয়বু পুন্সীবু লাইথোকহন্নবগীদমক খুদোংচাবা কয়া পীরি, মসি পুম্নমক অসি য়াম্না থাগৎনিঙাইনি। ঙসিসু মসিগী খোদোংচাবশিং অসি মফম অসিদা ফংলিবা অদুগুম্লবা মরূপ পুম্নমকপু ঐহাক্না নুংঙাইবসু ফোংদোকচরি, য়াইফ পাউজেলসু পীজরি। মরূপশিং, ঐখোয়গী নাক্তা রিসোর্স অমসুং স্কিলগী অৱাৎপা কৈদৌনুংদা লৈরক্ত্রি, মতিকচাবা ৱাখল্লোন অমগা লোয়ননা থবক তৌবা দরকার ওইরি। দরকার ওইরিবসি ৱারী অসিবু মালেম পুম্বদা য়ৌহনবা অদুনি। উত্তর প্রদশ ইন্সতিত্যুৎ ওফ দিজাইন্না থবক অসিদা য়াম্না চাউবা থৌদাং লৌগনি। ইফমদা খংহনবিরে মদুদি হৌখিবা চহী অনীদা উত্তর প্রদেশ ইন্সতিত্যুৎ ওফ দিজাইন্না জিলা ৩০দগী আর্তিসান ৱেভর ৩৫০০ হেনবদা মতেং পীখ্রে। ক্রাফকা মরী লৈনবা পোত্থোকশিংদা হেন্না ফবা পুক্নবগীদমক ৱার্কর ১০০০ হেনবদা তুলকিৎশিংসু পীখ্রে। বায়র-সেল্লর মীৎকী থোংদা, ক্রাফসমেন-ৱেবর্স কনক্লেবকী থোংদা, তুল কিৎ পীদুনা, মখোয়গী ৱার্কশোপ প্লান তৌদুনা উত্তর প্রদেশ ইন্সতিত্যুৎ ওফ দিজাইন্না আর্তিসান লিশিং কয়াবু মখোয়গী কারোবার হেঙ্গৎহনবদসু অমদি মশাগী করোবারদা অনৌবা পুরকপদসু য়াম্না চাউবা মতেং পাংখ্রে। মালেমদা ক্রাফ অমসুং ক্রাফমেনশিপতা চত্থরিবা পুম্নমক অদু উত্তর প্রদেশকী আর্তিসানশিংগীদমক উত্তর প্রদেশ ইন্সতিত্যুৎ ওফ দিজাইন্না মদুগী য়াম্না চাউবা প্লেৎফোর্ম অমা ওইরি। মরূপশিং, মফম অসিদা লাক্তিঙৈ মমাংদা ঐহাক্না ৱান দিস্ত্রিক্ত ৱান প্রদক্তকা মরী লৈনবা য়াম্না ফজখ্রবা একজিবিসন অমসু য়েংদুনা লাক্লে, অদুগা ঐহাক্না ময়ামদসু হায়জরি মদুদি একজিবিসন অসিবুসু চেকশিন্না শোয়দনা য়েংবিয়ু অদোমসু। উত্তর প্রদেশকী তোঙান-তোঙানবা মফমশিংগী পোত্থোকশিংগী ফজখ্রবা কলেক্সন মসিদা লৈরে। মসিদা দোনা পত্তল শারিবা আর্তিসানশিংবু মোদর্ন মেছিনশিংসু পীখ্রে অমদি মখোয়গী থাজবসু হেঙ্গৎলে। মরূপশিং, হৌজিক ভারতনা ২০২২ ফাওবদা সিঙ্গল য়ুজ প্লাস্তিক্তগী নান্থোক্নবা ৱারেল লৌখিবা অসিদা মেলেম পুম্বনা প্লাস্তিক্কী অল্তরনেতিব থিরি। অসিগুম্বা মতম অসিদা ঐখোয়গী এনবাইরনমেন্ত ফ্রেন্দলী সোলুসন, ঐখোয়না লৈবাক্কী মফম পুম্নমক্কা লোয়ননা মালেম পু্ম্বগা লোয়ননা সেয়ার তৌবা য়াই। মরূপশিং, দরকার ওইরিবদি ঐখোয়গী অসিগুম্লবা লীরবা ত্রেদিসনবু ২১শুবা চহীচাগী দরকারওইরিবশিংগী মতুং ইন্না এদাপ্ত তৌবা দরকার ওই। ইশাগী পোত্থোকশিংবু হেন্না রিফাইন তৌদুনা, মদুদা মতমগী মতুং ইন্না মরুওইবা অহোংবা পুরক্তুনা, ক্বালিতী প্রদক্ত ওইহনগদবনি। অদুগা মসি করম কান্দা ওইথোক্কনি হায়বদা ত্রেদিসন্দা চত্থরক্লিবা অসিগুম্লবা উধ্যোগশিংবু ঐখোয়না ইন্সতিত্যুস্নেল সপোর্ত পীগদবনি। হোংলক্লিবা মালেম, হোংলক্লিবা মতম, হোংলক্লিবা দিমান্দগী মতুং ইন্না অসিগুম্লবা পোত্থোকশিংদসু দরকার ওইবা অহোংবা পুরক্কদবনি। মসিগীদমক ত্রেদিস্নেল উধ্যোগশিংগা মরী লৈনরিবা মরূপশিংবু ত্রেনিং, শেলগী তেংবাং, অনৌবা তেক্নোলোজী অমসুং মার্কেতিংগী খুদোংচাবা ফংহনবা অসি য়াম্না দরকার ওই। হৌখিবা চহী ৫-৫ মখায়দগী ঐখোয়না লেপ্পা লৈতনা মসি হোৎনরি। মসিগী সোলর চর্খা, মসিগী সোলর লুম, সোলর লাইত, ইলেক্ত্রিক চাক, পুম্নমক অসি মসিগী খুদম্নি। মসিদু নত্তে, ঙসি ঐখোয় পুম্নমক্না ফম্লিবা হেন্দিক্রাফ পেকেজেস অসিসু সরকারগী ৱাখল্লোন অমসুং এপ্রোচ অসিমক্কী মহৈনি। অদোম্না ইফমদা হায়বিয়ু, চহী ২০১৪গী মমাংদা বনারসকী, উত্তর প্রদেশকী জেনরেল ৱেভর, জেনরেল এক্সপোর্তরনা অসিগুম্বা ইনবেস্তরদগী, ওনলাইন প্লেতফোর্মদগী ৱারী শানবা য়ারমব্রা? করিগুম্বা মতমদা মখোয়না খনখিবা লৈব্রা। মসি মতমদুদা ওইথোকখিদে, মরমদি অসিগুম্লবা মখলগী প্লেৎফোর্ম লৈখিদে। মতম অদুগী সরকারশিংগী নাক্তা পৈশা লৈরমদে নত্ত্রগা খংলমদে, অসুম্নদি ঐখোয়না হায়বা য়াদে। এপ্রোচকী সমস্যা লৈরম্মি। হৌজিক্তি লৈবাক অসিনা অদুগুম্লবা লীরবা এপ্রোচ অদু হেঙ্গৎতুনা মাংলোমদা চংশিনখ্রে। লৈবাক্কী মফম পুম্নমক, মীপু খুদিংমকপু এমপৱার অমসুং সেল্ফ-রেলিয়ান্ত ওইহন্নবগী ৱাখল্লোনগা লোয়ননা ঐখোয় মাংলোমদা চংশিল্লি। মরম অসিননি মসিগী ইন্তরনেস্নেল থাক্কী সেন্তর অসিদা নত্তনা বরানাসি য়াওনা লৈবাক পুম্বদা অসিগুম্লবা কেন্দ্র কয়া শেম্লে, মদুদা জেনরেল ক্রাফমেন, জেনরেল কারোবারী, মশাগী পোত্থোক উৎপা ঙমহল্লে। ঐহাক্না য়োগী জী অমসুং মহাক্কী তিম্বু নুংঙাইবা ফোংদোকচরি মদুদি ৱান দিস্ত্রিক্ত ৱান প্রদক্তকী স্কিম কেন্দ্র সরকারগী কমপ্রেহেন্সিব ভিজনবুসু ইনোৎ পীরি। অসিগুম্লবা হোৎনরিবশিং অসিগী মহৈনি মদুদি হৌখিবা চহী অনিদা উত্তর প্রদেশতা এক্সপোর্ত লেপ্পা লৈতনা হেঙ্গৎলক্লি। গ্রোথ অসি ৱান দিস্ত্রিক্ত ৱান প্রদক্তগুম্লবা স্কিমশিং অমসুং এম.এস.এম.ই.শিংদা ফংলিবা কানবশিংনা মরম ওইদুনা ওইথোকপা ঙম্লিবনি। হৌজিক মসিদা লোঞ্চ তৌখিবা ই-কমর্স পোর্তেলসু লাক্কদৌরিবা নুমীৎশিংদা য়াম্না মতেং ওইরগনি। মরূপশিং, হনদক্কী বজেত অদুদসু সরকারগী প্রায়োরিতীশিংবু ময়েক শেংহল্লে। হন্দক্কী চহী অসি খক্তা নত্তনা লাক্কদৌরিবা চহী ৫গীদমক অপিকপা অমসুং ময়াই ওইরপ্পা উধ্যোগশিংগী দিবেলপমেন্তকী ব্লুপ্রিন্ত অমা য়েক্লে। বজেত অসিদা খ্বাইদগী য়াম্না মীৎয়েং থম্লিবা লমশিং অদুদি মেন্যুফেকচরিং অমসুং ইজ ওফ দুইং বিজিনেসনি। মসিদসু এম.এস.এম.ই.শিং অমসুং স্তার্ত অপশিং মকোক্তা লৈরি। মসিমক মেক ইন ইন্দিয়াগী, লৈবাক অসিদা মশিং য়াম্না থবক ফংহন্নবা অচৌবা মেদিয়মনি। মরূপশিং, তেক্সতাইল ইন্দস্ত্রী, ফী-রোলগী ইন্দস্ত্রী, লৈবাক অসিদা, উত্তর প্রদেশতা থবক ফংহন্নবগী য়াম্না চাউবা মেদিয়ম্নি। লমদম পুম্নমক অসিদি ৱেভরশিংগী, কার্পেৎ ইন্দস্ত্রীগা শম্নরিবা আর্তিস্তশিং অমসুং ৱার্করশিংগী মরুওইবা কেন্দ্র অমনি। মীওই লাখ কয়াগী পুন্সী ফী-রোল অমসুং কার্পেৎ ইন্দস্ত্রীদা হিংলি। মসিগী তেক্সসতাইল ইন্দস্ত্রী অসিবু অনৌবা মায়কৈ পীনবা হন্দক্কী বজেততা হোৎনরি। লৈবাক অসিদা হকশেলগী খুদোংচাবশিং হেঙ্গৎলকপনা ওতোমোবাইল সেক্তর পাকথোক চাউথোরকপনা, তুরিজম হেঙ্গৎলকপনা, দিফেন্স অমসুং এগ্রিকলচর সেক্তর হেঙ্গৎলকপনা, সেক্তরশিং অসিদা তেক্সতাইলগী দিমান্দসু মদুসু তেক্নিকেল তেক্সতাইলগী দিমান্দসু হেঙ্গৎলক্লি। অদোম্না ভাবনা শাগৎপা ঙমগনি, ঙসি ভারতনা চহী খুদিংগী লুপা কোতি কয়া হেনবগী তেক্নিকেল তেক্সতাইল ইম্পোর্ত তৌরি। অদুবু ঐখোয়না এক্সপোর্ত তৌরিবা কার্পেৎশিং অদুদগী হেন্না তেক্নিকেস তেক্সতাইল ইম্পোর্ত তৌরি। ফিঙম অসি অহোংবা পুরক্নবগীদমক মসিগী রো মেতরিয়েল হায়বদি পোলিমর ফাইবরদা এন্তি দম্পিং দ্যুতী বজেত অসিগী মনুংদা মুত্থৎখ্রে। তেক্সতাইলগী মালেম অসিগা শম্নরিবা মীয়াম্না দিকেদ কয়াদগী মসি দিমান্দ তৌদুনা লাক্লি, অদুবু থবক অদু সরকার অসিনা হন্দক্তি মপুং ফাহল্লে। মসিদসু নত্তনা নেস্নেল তেক্নিকেল তেক্সতাইল মিসনসু হৌদোক্লে, মদুদা লাক্কদৌরিবা চহী ৪দা লুপা কোতি ১৫০০ চাদিং তৌরগনি। লৈবাক অসিদা তেক্নিকেল তেক্সতাইলগী বিলদিংগা মরী লৈনরিবা মরুওইবা ফিচরশিং, ইনফ্রাস্ত্রকচর অমসুং স্কিলশিং শেমগৎলগনি। মরূপশিং, চহী অসিগী বজেততা উত্তর প্রদেশতা শেমগৎলিবা দিফেন্স কোরিদোরগীদমকসু চাউরাক্না লুপা কোতি ৩৭০০ কায়থোক্লে। হন্দক্তা লখনৌদা মালেম পুম্বগী দিফেন্স কম্পেনীশিংনা মফম অসিদা ইন্দস্ত্রী লিংখৎনিংবগী অপাম্বসু উৎপীরম্মি। কম্পেনী কয়া অমদি য়ানা চেরোলসু খুৎয়েক পীনখ্রে। দিফেন্স কোরিদোর অসিদগী হৌজিক লৈরিবা অপিকপা অমসুং ময়াই ওইরপ্পা ইন্দস্ত্রীশিংনসু কানবা ফংলগনি অমসুং অনৌবা অপিকপা ইন্দস্ত্রীশিংগীসু লম্বী য়াৎলগনি। কোরিদোর অসি শেমগৎপগী মনুংদা এমপ্লোইমেন্তকী অনৌবা তঞ্জা লিশিং কয়াসু শেম্লগনি। মরূপশিং, সরকারগী তোঙান-তোঙানবা বিভাগশিংনা কয়ারক হন্না শাংলবা প্রোসেসনা মরম ওইদুনা অপিকপা ইন্দস্ত্রীশিংদা কেশফ্লোগী সমস্যাসু লাক্লি। হৌজিক আইন এমেন্দ তৌরে, মদুগী মতুং অদোমগী পোৎশিংগী বিল অমসুং ইনভোইসকী মতুং ইন্না এন.বি.এফ.সি.শিংনা অদোম্বু লোন পীবা ঙম্লগনি। লোনগী খুদোংচাববু হেন্না লাইথোকহন্নবগীদমক মোবাইল এপ্লিকেসন্দা য়ুমফম ওইবা ইনভোইস ফাইনান্সিং লোন্স প্রদক্তসু হৌদোক্নবা থৌরাংলি। অদোম্না অদোমগী মোবাইল ফোন্দগী লোন লৌবা য়াবগী ফিভম লাক্লগনি। মসিদসু নত্তনা ৱার্কিং কেপিতেলগীসু এম.এস.এম.ই.শিংগীদমক অনৌবা স্কিম শেম্নবা লাউথোকখ্রে। মরূপশিং, গবর্নমেন্ত ই-মার্কেৎ প্লেস হায়বদি জি.ই.এম. শেম্বনা সরকারদা পোৎ য়োনবদা অপিকপা ইন্দস্ত্রীশিংদা য়াম্না লায়হল্লে। মসিনা সরকারনা পোৎ লৈবদা ত্রান্সপরেন্তসু ওইরে। হৌজিক সিস্তেম অসিবু হেন্না লায়থোকহন্নবগীদমক য়ুনিফাইদ প্রোক্যুরমেন্ত সিস্তেম শেম্নবা লাউথোকখ্রে। মসিনা সরকারনা অপিকপা ইন্দস্ত্রীগী থোংদা পীরিবা গুদস. সর্বিসেস অমসুং ৱার্কস, পুম্নমকপু প্লেৎফোর্ম অমখক্তদগী প্রোক্যুর তৌবা ঙম্লগনি। মরূপশিং, এক্সপোর্তরশিংগীদমক রিফন্দিংগী দিজিতেল সিস্তেম থৌরাং তৌরি। মসিনা এক্সপোর্তরশিংবু রিফন্দগী ফেসিলিতী খোংজেল য়াংনা অমসুং লায়না ফংহনবা ঙমহল্লগনি। মরূপশিং, য়াম্না চউবা রিফোর্ম অমসু লৈরি মদুনা হোল অসিদা ম্লিবা স্তেকহোল্দর পুম্নমকপু কানহল্লগনি। জি.এস.তি. চৎনহনবনা লৈবাক্কী লোজিস্তিক্তা চাউনা অহোংবা অমা লাক্লে। হৌজিক অহোংবা অসি হেন্না চেৎশিলহল্লে। লৈবাক অসিদা অহানবা ওইনা নেস্নেল লোজিস্তিক পোলিসী থৌরাং তৌরে। মসিদগী সিঙ্গল ৱিন্দো ই-লোজিস্তিক মার্কেৎ শেমগৎলগনি। মসিদগী স্মোল স্কেল ইন্দস্ত্রী হেন্না কম্পেতিতিব ওইরগনি অমসুং থবক পীবদসু মতেং ওইরগনি। মরূপশিং, খোংথাং কয়া অসি ভারত মচা খুদিংমক্কীদমক্নি, স্তেক হোল্দর খুদিংমক্কীদমক্নি, ইনবেস্ত খুদিংমক্কীদমক্নি, ইনদস্ত্রী খুদিংমক্কীদমক্কী কাননবনি। লৈবাক অসিবু দোলর ত্রিলিয়ন ৫গী পান্দম অদু ফাওবা য়ৌহনবদা লৌখৎপা য়াবা খোংথাং পুম্নমক অদু তুংদসু লৌখৎকনি। ঐখোয়গী ৱেভরশিং, ক্রাফমেনশিং, অপিকপা ইন্দস্ত্রীগা শম্নরিবা ৱার্কশিংগী কাননবা লৌরিবা ৱারেপশিং তুংদসু লৌখিগনি। মদুনা কেন্দ্র সরকার ওইগেরা নত্ত্রগা উত্তর প্রদেশ সরকার ওইগেরা, ঐখোয়গী মায়কৈদগী অৱাৎপা অমত্তা লৈহল্লোই। ভারতপু মেন্যুফেকচরিং পাৱরহাউস ওইহন্নবা, অমসুং পোত্থোকশিংবু মালেম পু্মবদা য়ৌহন্নবগীদমক ঐখোয় পুম্নমক অমত্তা ওইনা পুন্দুনা থবক তৌগনি। ঐহাক্না অমুক হন্না মসিগী অচৌবা থৌরম অসিগীদমক, ফোকস ইনিসিয়েতিব অমগীদমক অমসুং গ্লোবেল আইদেন্তিতী শেম্বগীদমক, প্লান তৌদুনা ঙসিগী থৌরম অসি পাংথোক্লিবা ময়াম পু্ম্নমক ইকায় খুম্নবা উৎচরি, ঐহাক্কী মায়কৈদগী য়াইফ পাউজেল পীজরি। অদুগা নুমীৎ খরনিগী মতুংদা বনারসকী খ্বাইদগী পামজবা মহাশিবরাত্রিগী কুমহৈ লাক্লনি, মহাশিবরাত্রিগীসু ঐহাক্না ময়াম পুম্নমকপু হন্ন-হন্না য়াইফা পাউজেল পীজরি। হন্না-হন্না নুংঙাইবা ফোংদোকচরি। থাগৎচরি!!!